62020TO0037_INF
Rettens kendelse (Fjerde Afdeling) af 17. december 2020 –Det Forenede Kongerige mod Kommissionen
(Sag T-37/20)
»Annullationssøgsmål – EGFL og ELFUL – søgsmålsfrist – begyndelsestidspunkt – meddelelse og offentliggørelse – undskyldelig fejl foreligger ikke – for sent anlagt – afvisning«
Procedure – klagefrist – sagsanlæg efter fristen – undskyldelig fejl – begreb – rækkevidde – Kommissionens afgørelse om udelukkelse fra EU-finansiering af visse udgifter, som medlemsstaterne har afholdt for EGFL og ELFUL – anmeldelse – efterfølgende offentliggørelse af afgørelsen i EU-Tidende – ingen betydning – spørgsmål, der er knyttet til sagsøgerens tjenesters organisation og funktionsmåde – ingen betydning
(Art. 263, stk. 6, TEUF og art. 297, stk. 2, tredje afsnit, TEUF)
(jf. præmis 17-20)
Angående
Søgsmål støttet på artikel 263 TEUF med påstand om annullation af Kommissionens gennemførelsesafgørelse (EU) 2019/1835 af 30. oktober 2019 om udelukkelse fra EU-finansiering af visse udgifter, som medlemsstaterne har afholdt inden for rammerne af Den Europæiske Garantifond for Landbruget (EGFL) og Den Europæiske Landbrugsfond for Udvikling af Landdistrikterne (ELFUL) (EUT 2019, L 279, s. 98), for så vidt som den vedrører visse udgifter, som Det Forenede Kongerige har afholdt.
Konklusion
1)
Sagen afvises.
2)
Det er ufornødent at træffe afgørelse vedrørende anmodningerne om intervention indgivet af Den Tjekkiske Republik og Den Franske Republik.
3)
Det Forenede Kongerige Storbritannien og Nordirland bærer deres egne omkostninger og betaler de af Europa-Kommissionen afholdte omkostninger.
4)
Den Tjekkiske Republik og Den Franske Republik bærer hver deres egne omkostninger i forbindelse med deres anmodninger om intervention.